b'\n_START_ARTICLE_\nJernej Kopa\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLjudsko \xc5\xa1olo je obiskoval doma, med 1878 in 1883 pa obrtno \xc5\xa1olo v Ljubljani, kjer se je izu\xc4\x8dil sve\xc4\x8darstva. Iz Ljubljane je od\xc5\xa1el v Gorico, kjer je bil med 1883 in 1890 pomo\xc4\x8dnik nato pa je ustanovil svojo sve\xc4\x8darno. V Gorici je ostal do novembra 1915, nato ustanovil leta 1916 sve\xc4\x8darno v Ljubljani._NEWLINE_Kopa\xc4\x8d se je v Gorici aktivno udele\xc5\xbeeval gibanja gori\xc5\xa1kih Slovencev v vrstah Sloge in pozneje SLS. Bil je med ustanovitelji \xc5\xa1olskega dru\xc5\xa1tva \xc5\xa0olski dom, sodeloval je pri gospodarskih organizacijah (Trgovsko obrtno dru\xc5\xa1tvo, Centralna posojilnica, Zadru\xc5\xbena zveza) in pri Kr\xc5\xa1\xc4\x8dansko socialisti\xc4\x8dni zvezi za Gori\xc5\xa1ko. Bil je med podporniki Novega \xc4\x8dasa in ustanovitelj katoli\xc5\xa1kega tiskovnega dru\xc5\xa1tva v Gorici.'